Ericu950/Stoicheia-meter-silver huggingface dataset:
τῷ δ Ἀναξαγόρᾳ μαρτυρεῖ καὶ Δαΐμαχος ἐν τοῖς Περὶ εὐσεβείας , ἱστορῶν ὅτι πρὸ τοῦ πεσεῖν τὸν λίθον ἐφ ἡμέρας ἑβδομήκοντα καὶ πέντε συνεχῶς κατὰ τὸν οὐρανὸν ἑωρᾶτο πύρινον σῶμα παμμέγεθες , ὥσπερ νέφος φλογοειδές , οὐ σχολάζον , ἀλλὰ πολυπλόκους καὶ κεκλασμένας φορὰς φερόμενον , ὥστε ὑπὸ σάλου καὶ πλάνης ἀπορρηγνύμενα πυροειδῆ σπάσματα φέρεσθαι πολλαχοῦ καὶ ἀστράπτειν , ὥσπερ οἱ διᾴττοντες ἀστέρες 0 .
ἐπεὶ δὲ ἐνταῦθα τῆς γῆς ἔβρισε καὶ παυσάμενοι φόβου καὶ θάμβους οἱ ἐπιχώριοι συνῆλθον , ὤφθη πυρὸς μὲν οὐδὲν ἔργον οὐ δ ἴχνος τοσοῦτο , λίθος δὲ κείμενος , ἄλλως μὲν μέγας , οὐθὲν δὲ μέρος , ὡς εἰπεῖν , ἐκείνης τῆς πυροειδοῦς περιοχῆς ἔχων .
ὅτι μὲν οὖν εὐγνωμόνων ὁ Δαΐμαχος ἀκροατῶν δεῖται δῆλός ἐστιν ·
εἰ δὲ ἀληθὴς ὁ λόγος , ἐξελέγχει κατὰ κράτος τοὺς φάσκοντας ἔκ τινος , ἀκρωρείας ἀποκοπεῖσαν πνεύμασι καὶ ζάλαις πέτραν , ὑποληφθεῖσαν δ ὥσπερ οἱ στρόβιλοι , καὶ φερομένην , ᾗ πρῶτον ἐνέδωκε καὶ διελύθη τὸ περιδινῆσαν , ἐκριφῆναι καὶ πεσεῖν 0 .
εἰ μὴ νὴ Δία πῦρ μὲν ἦν ὄντως τὸ φαινόμενον ἐπὶ πολλὰς ἡμέρας , σβέσις δὲ καὶ φθορὰ μεταβολὴν ἀέρι παρέσχεν εἰς πνεύματα βιαιότερα καὶ κινήσεις , ὑφ ὧν συνέτυχε καὶ τὸν λίθον ἐκριφῆναι .
ταῦτα μὲν οὖν ἑτέρῳ γένει γραφῆς διακριβωτέον .
ὁ δὲ Λύσανδρος , ἐπεὶ τῶν τρισχιλίων Ἀθηναίων , οὓς ἔλαβεν αἰχμαλώτους , ὑπὸ τῶν συνέδρων θάνατος κατέγνωστο , καλέσας Φιλοκλέα τὸν στρατηγὸν αὐτῶν ἠρώτησεν τίνα τιμᾶται δίκην ἑαυτῷ τοιαῦτα περὶ Ἑλλήνων συμβεβουλευκὼς λευκὼς τοῖς πολίταις .
ὁ δὲ οὐδέν τι πρὸς τὴν συμφορὰν ἐνδοὺς ἐκέλευσε μὴ κατηγορεῖν ὧν οὐδείς ἐστι δικαστής , ἀλλὰ νικῶντα πράττειν ἅπερ ἂν νικηθεὶς ἔπασχεν ·
εἶτα λουσάμενος καὶ λαβὼν χλανίδα λαμπρὰν πρῶτος ἐπὶ τὴν σφαγὴν ἡγεῖτο τοῖς πολίταις , ὡς ἱστορεῖ Θεόφραστος .
ἐκ δὲ τούτου πλέων ὁ Λύσανδρος ἐπὶ τὰς πόλεις Ἀθηναίων μὲν οἷς ἐπιτύχοι ἐκέλευε πάντας εἰς Ἀθήνας ἀπιέναι ·
φείσεσθαι γὰρ οὐδενός , ἀλλ ἀποσφάξειν ὃν ἂν ἔξω λάβῃ τῆς πόλεως 0 .
ταῦτα δ ἔπραττε καὶ συνήλαυνεν ἅπαντας εἰς τὸ ἄστυ βουλόμενος ἐν τῇ πόλει ταχὺ λιμὸν ἰσχυρὸν γενέσθαι καὶ σπάνιν , ὅπως μὴ πράγματα παράσχοιεν αὐτῷ τὴν πολιορκίαν εὐπόρως ὑπομένοντες .
καταλύων δὲ τοὺς δήμους καὶ τὰς ἄλλας πολιτείας , ἕνα μὲν ἁρμοστὴν ἑκάστῃ Λακεδαιμόνιον κατέλιπε , δέκα δὲ ἄρχοντας ἐκ τῶν ὑπ αὐτοῦ συγκεκροτημένων κατὰ πόλιν ἑταιρειῶν .
καὶ ταῦτα πράττων ὁμοίως ἔν τε ταῖς πολεμίαις καὶ ταῖς συμμάχοις γεγενημέναις πόλεσι , παρέπλει σχολαίως , τρόπον τινὰ κατασκευαζόμενος ἑαυτῷ τὴν τῆς Ἑλλάδος ἡγεμονίαν .
οὔ τε γὰρ ἀριστίνδην οὔ τε πλουτίνδην ἀπεδείκνυε τοὺς ἄρχοντας , ἀλλ ἑταιρείαις καὶ ξενίαις χαριζόμενος τὰ πράγματα καὶ κυρίους ποιῶν τιμῆς τε καὶ κολάσεως , πολλαῖς δὲ παραγινόμενος αὐτὸς σφαγαῖς καὶ συνεκβάλλων τοὺς τῶν φίλων ἐχθρούς , οὐκ ἐπιεικὲς ἐδίδου τοῖς Ἕλλησι δεῖγμα τῆς Λακεδαιμονίων ἀρχῆς , ἀλλὰ καὶ ὁ κωμικὸς Θεόπομπος ἔοικε ληρεῖν ἀπεικάζων τοὺς Λακεδαιμονίους ταῖς καπηλίσιν , ὅτι τοὺς Ἕλληνας ἥδιστον ποτὸν τῆς ἐλευθερίας γεύσαντες ὄξος ἐνέχεαν ·
εὐθὺς γὰρ ἦν τὸ γεῦμα δυσχερὲς καὶ πικρόν , οὔ τε τοὺς δήμους κυρίους τῶν πραγμάτων ἐῶντος εἶναι τοῦ Λυσάνδρου , καὶ τῶν ὀλίγων τοῖς θρασυτάτοις καὶ φιλονεικοτάτοις τὰς πόλεις ἐγχειρίζοντος .
διατρίψας δὲ περὶ ταῦτα χρόνον οὐ πολύν , καὶ προπέμψας εἰς Λακεδαίμονα τοὺς ἀπαγγελοῦντας ὅτι προσπλεῖ μετὰ νεῶν διακοσίων , συνέμιξε περὶ Ἀττικὴν Ἄγιδι καὶ Παυσανίᾳ τοῖς βασιλεῦσιν ὡς ταχὺ συναιρήσων τὴν πόλιν .
ἐπεὶ δὲ ἀντεῖχον οἱ Ἀθηναῖοι , λαβὼν τὰς ναῦς πάλιν εἰς Ἀσίαν διεπέρασε ·
καὶ τῶν μὲν ἄλλων πόλεων ὁμαλῶς ἁπασῶν κατέλυε τὰς πολιτείας καὶ καθίστη δεκαδαρχίας , πολλῶν μὲν ἐν ἑκάστῃ σφαττομένων , πολλῶν δὲ φευγόντων , Σαμίους δὲ πάντας ἐκβαλὼν παρέδωκε τοῖς φυγάσι τὰς πόλεις .
σηστὸν δ Ἀθηναίων ἐχόντων ἀφελόμενος οὐκ εἴασεν οἰκεῖν Σηστίους , ἀλλὰ τοῖς γενομένοις ὑπ αὐτῷ κυβερνήταις καὶ κελευσταῖς ἔδωκε τὴν πόλιν καὶ τὴν χώραν νέμεσθαι .
πρὸς ὃ καὶ πρῶτον ἀντέκρουσαν οἱ Λακεδαιμόνιοι καὶ τοὺς Σηστίους αὖθις ἐπὶ τὴν χώραν κατήγαγον .
ἀλλ ἐκεῖνά γε τοῦ Λυσάνδρου πάντες ἡδέως ἑώρων οἱ Ἕλληνες , Αἰγινήτας τε διὰ πολλοῦ χρόνου τὴν αὑτῶν πόλιν ἀπολαμβάνοντας καὶ Μηλίους καὶ Σκιωναίους ὑπ αὐτοῦ συνοικιζομένους , ἐξελαυνομένων Ἀθηναίων καὶ τὰς πόλεις ἀποδιδόντων .
ἤδη δὲ καὶ τοὺς ἐν ἄστει κακῶς ἔχειν ὑπὸ λιμοῦ πυνθανόμενος κατέπλευσεν εἰς τὸν Πειραιᾶ καὶ παρεστήσατο τὴν πόλιν , ἀναγκασθεῖσαν ἐφ οἷς ἐκεῖνος ἐκέλευε ποιήσασθαι τὰς διαλύσεις .
καίτοι Λακεδαιμονίων ἐστὶν ἀκοῦσαι λεγόντων ὡς Λύσανδρος μὲν ἔγραψε τοῖς ἐφόροις τάδε ·
ἁλώκαντι ταὶ Ἀθᾶναι , Λυσάνδρῳ δ ἀντέγραψαν οἱ ἔφοροι 0 ·
ἀρκεῖ τό γε ἑαλώκειν .
ἀλλ εὐπρεπείας χάριν οὗτος ὁ λόγος πέπλασται .
τὸ δ ἀληθινὸν δόγμα τῶν ἐφόρων οὕτως εἶχε ·
τάδε τὰ τέλη τῶν Λακεδαιμονίων ἔγνω ·
καββαλόντες τὸν Πειραιᾶ καὶ τὰ μακρὰ σκέλη , καὶ ἐκβάντες ἐκ πασῶν τῶν πόλεων τὰν αὑτῶν γᾶν ἔχοντες , ταῦτά κα δρῶντες τὰν εἰράναν ἔχοιτε , αἰ χρήδοιτε , καὶ τοὺς φυγάδας ἀνέντες .
περὶ τᾶν ναῶν τῶ πλήθεος , ὁκοῖόν τί κα τηνεὶ δοκέῃ , ταῦτα ποιέετε .
ταύτην δὲ προσεδέξαντο τὴν σκυτάλην οἱ Ἀθηναῖοι Θηραμένους τοῦ Ἅγνωνος συμβουλεύσαντος ·
ὅτε καί φασιν ὑπὸ τῶν νέων τινὸς δημαγωγῶν Κλεομένους ἐρωτώμενον εἰ τολμᾷ τ ἀναντία Θεμιστοκλεῖ πράττειν καὶ λέγειν , παραδιδοὺς τὰ τείχη τοῖς Λακεδαιμονίοις , ἃ Λακεδαιμονίων ἀκόντων ἐκεῖνος ἀνέστησεν , εἰπεῖν ·
ἀλλ οὐδέν , ὦ μειράκιον , ὑπεναντίον ἐγὼ πράττω Θεμιστοκλεῖ ·
τὰ γὰρ αὐτὰ τείχη κ ἀκεῖνος ἐπὶ σωτηρίᾳ τῶν πολιτῶν ἀνέστησε καὶ ἡμεῖς ἐπὶ σωτηρίᾳ καταβαλοῦμεν .
εἰ δὲ τὰ τείχη τὰς πόλεις εὐδαίμονας ἐποίει , πασῶν ἔδει πράττειν κάκιστα τὴν Σπάρτην ἀτείχιστον οὖσαν .
ὁ δ οὖν Λύσανδρος , ὡς παρέλαβε τάς τε ναῦς ἁπάσας πλὴν δώδεκα καὶ τὰ τείχη τῶν Ἀθηναίων , ἕκτῃ ἐπὶ δεκάτῃ Μουνυχιῶνος μηνός , ἐν ᾗ καὶ τὴν ἐν Σαλαμῖνι ναυμαχίαν ἐνίκων τὸν βάρβαρον , ἐβούλευσεν εὐθὺς καὶ τὴν πολιτείαν μεταστῆσαι .
δυσπειθῶς δὲ καὶ τραχέως φερόντων , ἀποστείλας πρὸς τὸν δῆμον ἔφη τὴν πόλιν εἰληφέναι παρασπονδοῦσαν ·
ἑστάναι γὰρ τὰ τείχη τῶν ἡμερῶν ἐν αἷς ἔδει καθῃρῆσθαι παρῳχημένων .
ἑτέραν οὖν ἐξ ἀρχῆς προθήσειν γνώμην περὶ αὐτῶν ὡς τὰς ὁμολογίας λελυκότων 0 .
ἔνιοι δὲ καὶ προτεθῆναί φασιν ὡς ἀληθῶς ὑπὲρ ἀνδραποδισμοῦ γνώμην ἐν τοῖς συμμάχοις , ὅτε καὶ τὸν Θηβαῖον Ἐρίανθον εἰσηγήσασθαι τὸ μὲν ἄστυ κατασκάψαι , τὴν δὲ χώραν ἀνεῖναι μηλόβοτον .
εἶτα μέντοι συνουσίας γενομένης τῶν ἡγεμόνων παρὰ πότον , καί τινος Φωκέως ᾄσαντος ἐκ τῆς Εὐριπίδου Ἠλέκτρας τὴν πάροδον ἧς ἡ ἀρχή Ἀγαμέμνονος ὦ κόρα , ἤλυθον , Ἠλέκτρα , ποτὶ σὰν ἀγρότειραν αὐλάν , πάντας ἐπικλασθῆναι , καὶ φανῆναι σχέτλιον ἔργον τὴν οὕτως εὐκλεᾶ καὶ τοιούτους ἄνδρας φέρουσαν ἀνελεῖν καὶ διεργάσασθαι πόλιν 0 .
ὁ δ οὖν Λύσανδρος ἐνδόντων τῶν Ἀθηναίων πρὸς ἅπαντα , πολλὰς μὲν ἐξ ἄστεος μεταπεμψάμενος αὐλητρίδας , πάσας δὲ τὰς ἐν τῷ στρατοπέδῳ συναγαγών , τὰ τείχη κατέσκαπτε καὶ τὰς τριήρεις κατέφλεγε πρὸς τὸν αὐλόν , ἐστεφανωμένων καὶ παιζόντων ἅμα τῶν συμμάχων , ὡς ἐκείνην τὴν ἡμέραν ἄρχουσαν τῆς ἐλευθερίας .
εὐθὺς δὲ καὶ τὰ περὶ τὴν πολιτείαν ἐκίνησε , τριάκοντα μὲν ἐν ἄστει , δέκα δὲ ἐν Πειραιεῖ καταστήσας ἄρχοντας , ἐμβαλὼν δὲ φρουρὰν εἰς τὴν ἀκρόπολιν , καὶ Καλλίβιον ἁρμοστήν , ἄνδρα Σπαρτιάτην , ἐπιστήσας .
ἐπεὶ δὲ οὗτος Αὐτόλυκον τὸν ἀθλητήν , ἐφ ᾧ τὸ συμπόσιον ὁ Ξενοφῶν πεποίηκε , τὴν βακτηρίαν διαράμενος παίσειν ἔμελλεν , ὁ δὲ τῶν σκελῶν συναράμενος ἀνέτρεψεν αὐτόν , οὐ συνηγανάκτησεν ὁ Λύσανδρος , ἀλλὰ καὶ συνεπετίμησε , φήσας αὐτὸν οὐκ ἐπίστασθαι ἐλευθέρων ἄρχειν .
ἀλλὰ τὸν μὲν Αὐτόλυκον οἱ τριάκοντα τῷ Καλλιβίῳ χαριζόμενοι μικρὸν ὕστερον ἀνεῖλον .
ὁ δὲ Λύσανδρος ἀπὸ τούτων γενόμενος , αὐτὸς μὲν ἐπὶ Θρᾴκης ἐξέπλευσε , τῶν δὲ χρημάτων τὰ περιόντα καὶ ὅσας δωρεὰς αὐτὸς ἢ στεφάνους ἐδέξατο , πολλῶν , ὡς εἰκός , διδόντων ἀνδρὶ δυνατωτάτῳ καὶ τρόπον τινὰ κυρίῳ τῆς Ἑλλάδος , ἀπέστειλεν εἰς Λακεδαίμονα διὰ Γυλίππου τοῦ στρατηγήσαντος περὶ Σικελίαν 0 .
ὁ δέ , ὡς λέγεται , τὰς ῥαφὰς τῶν ἀγγείων κάτωθεν ἀναλύσας καὶ ἀφελὼν συχνὸν ἀργύριον ἐξ ἑκάστου πάλιν συνέρραψεν , ἀγνοήσας ὅτι γραμματίδιον ἐνῆν ἑκάστῳ τὸν ἀριθμὸν σημαῖνον .
ἐλθὼν δὲ εἰς Σπάρτην ἃ μὲν ὑφῄρητο κατέκρυψεν ὑπὸ τὸν κέραμον τῆς οἰκίας , τὰ δὲ ἀγγεῖα παρέδωκε τοῖς ἐφόροις καὶ τὰς σφραγῖδας ἐπέδειξεν .
ἐπεὶ δὲ ἀνοιξάντων καὶ ἀριθμούντων διεφώνει πρὸς τὰ γράμματα τὸ πλῆθος τοῦ ἀργυρίου καὶ παρεῖχε τοῖς ἐφόροις ἀπορίαν τὸ πρᾶγμα , φράζει θεράπων τοῦ Γυλίππου πρὸς αὐτοὺς αἰνιξάμενος ὑπὸ τῷ κεραμικῷ κοιτάζεσθαι πολλὰς γλαῦκας .
ἦν γάρ , ὡς ἔοικε , τὸ χάραγμα τοῦ πλείστου τότε νομίσματος διὰ τοὺς Ἀθηναίους γλαῦκες .
ὁ μὲν οὖν Γύλιππος αἰσχρὸν οὕτω καὶ ἀγεννὲς ἔργον ἐπὶ λαμπροῖς τοῖς ἔμπροσθεν καὶ μεγάλοις ἐργασάμενος μετέστησεν ἑαυτὸν ἐκ Λακεδαίμονος .
οἱ δὲ φρονιμώτατοι τῶν Σπαρτιατῶν οὐχ ἥκιστα καὶ διὰ τοῦτο τὴν τοῦ νομίσματος ἰσχὺν φοβηθέντες , ὡς οὐχὶ τῶν τυχόντων ἁπτομένην πολιτῶν , τόν τε Λύσανδρον ἐλοιδόρουν καὶ διεμαρτύραντο τοῖς ἐφόροις ἀποδιοπομπεῖσθαι πᾶν τὸ ἀργύριον καὶ τὸ χρυσίον ὥσπερ κῆρας ἐπαγωγίμους 0 .
οἱ δὲ πρ οὔθεσαν γνώμην .
καὶ Θεόπομπος μέν φησι Σκιραφίδαν , ἔφορος δὲ Φλογίδαν εἶναι τὸν ἀποφηνάμενον ὡς οὐ χρὴ προσδέχεσθαι νόμισμα χρυσοῦν καὶ ἀργυροῦν εἰς τὴν πόλιν , ἀλλὰ χρῆσθαι τῷ πατρίῳ 0 .
τοῦτο δὲ ἦν σιδηροῦν , πρῶτον μὲν ὄξει καταβαπτόμενον ἐκ πυρός , ὅπως μὴ καταχαλκεύοιτο , ἀλλὰ διὰ τὴν βαφὴν ἄστομον καὶ ἀδρανὲς γίνοιτο , ἔπειτα βαρύσταθμον καὶ δυσπαρακόμιστον καὶ ἀπὸ πολλοῦ τινος πλήθους καὶ ὄγκου μικράν τινα ἀξίαν δυνάμενον .
κινδυνεύει δὲ καὶ τὸ πάμπαν ἀρχαῖον οὕτως ἔχειν , ὀβελίσκοις χρωμένων νομίσμασι σιδηροῖς , ἐνίων δὲ χαλκοῖς ·
ἀφ ὧν παραμένει πλῆθος ἔτι καὶ νῦν τῶν κερμάτων ὀβολοὺς καλεῖσθαι , δραχμὴν δὲ τοὺς ἓξ ὀβολούς 0 ·
τοσούτων γὰρ ἡ χεὶρ περιεδράττετο .
τῶν δὲ Λυσάνδρου φίλων ὑπεναντιουμένων καὶ σπουδασάντων ἐν τῇ πόλει καταμεῖναι τὰ χρήματα , δημοσίᾳ μὲν ἔδοξεν εἰσάγεσθαι νόμισμα τοιοῦτον , ἂν δέ τις ἁλῷ κεκτημένος ἰδίᾳ , ζημίαν ὥρισαν θάνατον , ὥσπερ τοῦ Λυκούργου τὸ νόμισμα φοβηθέντος , οὐ τὴν ἐπὶ τῷ νομίσματι φιλαργυρίαν , ἣν οὐκ ἀφῄρει τὸ μὴ κεκτῆσθαι τὸν ἰδιώτην , ὡς τὸ κεκτῆσθαι τὴν πόλιν εἰσεποιεῖτο , τῆς χρείας ἀξίαν προσλαμβανούσης καὶ ζῆλον 0 .
οὐ γὰρ ἦν δημοσίᾳ τιμώμενον ὁρῶντας ἰδίᾳ καταφρονεῖν ὡς ἀχρήστου , καὶ πρὸς τὰ οἰκεῖα νομίζειν ἑκάστῳ μηδενὸς ἄξιον πρᾶγμα τὸ κοινῇ οὕτως εὐδοκιμοῦν καὶ ἀγαπώμενον , ἀλλὰ καὶ πολλῷ τάχιον ἀπὸ τῶν κοινῶν ἐπιτηδευμάτων ἐπιρρέουσιν οἱ ἐθισμοὶ τοῖς ἰδιωτικοῖς βίοις ἢ τὰ καθ ἕκαστον ὀλισθήματα καὶ πάθη τὰς πόλεις ἀναπίμπλησι πραγμάτων πονηρῶν 0 .
τῷ γὰρ ὅλῳ συνδιαστρέφεσθαι τὰ μέρη μᾶλλον , ὅταν ἐνδῷ πρὸς τὸ χεῖρον , εἰκός , αἱ δὲ ἀπὸ μέρους εἰς ὅλον ἁμαρτίαι πολλὰς ἐνστάσεις καὶ βοηθείας ἀπὸ τῶν ὑγιαινόντων ἔχουσιν 0 1 .
οἱ δὲ ταῖς μὲν οἰκίαις τῶν πολιτῶν , ὅπως οὐ πάρεισιν εἰς αὐτὰς νόμισμα , τὸν φόβον ἐπέστησαν φύλακα καὶ τὸν νόμον , αὐτὰς δὲ τὰς ψυχὰς ἀνεκπλήκτους καὶ ἀπαθεῖς πρὸς ἀργύριον οὐ διετήρησαν , ἐμβαλόντες εἰς ζῆλον ὡς σεμνοῦ δή τινος καὶ μεγάλου τοῦ πλουτεῖν ἅπαντας .
περὶ μὲν οὖν τούτων καὶ δι ἑτέρας που γραφῆς ἡψάμεθα Λακεδαιμονίων .
ὁ δὲ Λύσανδρος ἔστησεν ἀπὸ τῶν λαφύρων ἐν Δελφοῖς αὑτοῦ χαλκῆν εἰκόνα καὶ τῶν ναυάρχων ἑκάστου καὶ χρυσοῦς ἀστέρας τῶν Διοσκούρων , οἳ πρὸ τῶν Λευκτρικῶν ἠφανίσθησαν .
ἐν δὲ τῷ Βρασίδου καὶ Ἀκανθίων θησαυρῷ τριήρης ἔκειτο διὰ χρυσοῦ πεποιημένη καὶ ἐλέφαντος δυεῖν πηχῶν , ἣν Κῦρος αὐτῷ νικητήριον ἔπεμψεν .
ἀναξανδρίδης δὲ ὁ Δελφὸς ἱστορεῖ καὶ παρακαταθήκην ἐνταῦθα Λυσάνδρου κεῖσθαι τάλαντον ἀργυρίου καὶ μνᾶς πεντήκοντα δύο καὶ πρὸς τούτοις ἕνδεκα στατῆρας , οὐχ ὁμολογούμενα γράφων τοῖς περὶ τῆς πενίας τοῦ ἀνδρὸς ὁμολογουμένοις .
τότε δ οὖν ὁ Λύσανδρος ὅσον οὐδεὶς τῶν πρόσθεν Ἑλλήνων δυνηθεὶς ἐδόκει φρονήματι καὶ ὄγκῳ μείζονι κεχρῆσθαι τῆς δυνάμεως 0 .
πρώτῳ μὲν γάρ , ὡς ἱστορεῖ Δοῦρις , Ἑλλήνων ἐκείνῳ βωμοὺς αἱ πόλεις ἀνέστησαν ὡς θεῷ καὶ θυσίας ἔθυσαν , εἰς πρῶτον δὲ παιᾶνες ᾔσθησαν , ὧν ἑνὸς ἀρχὴν ἀπομνημονεύουσι τοιάνδε ·
τὸν Ἑλλάδος ἀγαθέας στραταγὸν ἀπ εὐρυχόρου Σπάρτας ὑμνήσομεν , ὦ , ἰὴ Παιάν .
σάμιοι δὲ τὰ παρ αὐτοῖς Ἡραῖα Λυσάνδρεια καλεῖν ἐψηφίσαντο .
τῶν δὲ ποιητῶν Χοιρίλον μὲν ἀεὶ περὶ αὑτὸν εἶχεν ὡς κοσμήσοντα τὰς πράξεις διὰ ποιητικῆς , Ἀντιλόχῳ δὲ ποιήσαντι μετρίους τινὰς εἰς αὐτὸν στίχους ἡσθεὶς ἔδωκε πλήσας ἀργυρίου τὸν πῖλον .
ἀντιμάχου δὲ τοῦ Κολοφωνίου καὶ Νικηράτου τινὸς Ἡρακλεώτου ποιήμασι Λυσάνδρεια διαγωνισαμένων ἐπ αὐτοῦ τὸν Νικήρατον ἐστεφάνωσεν , ὁ δὲ Ἀντίμαχος ἀχθεσθεὶς ἠφάνισε τὸ ποίημα .
πλάτων δὲ νέος ὢν τότε , καὶ θαυμάζων τὸν Ἀντίμαχον ἐπὶ τῇ ποιητικῇ , βαρέως φέροντα τὴν ἧτταν ἀνελάμβανε καὶ παρεμυθεῖτο , τοῖς ἀγνοοῦσι κακὸν εἶναι φάμενος τὴν ἄγνοιαν , ὥσπερ τὴν τυφλότητα τοῖς μὴ βλέπουσιν 0 .
ἐπεὶ μέντοι ὁ κιθαρῳδὸς Ἀριστόνους ἑξάκις Πύθια νενικηκὼς ἐπηγγέλλετο τῷ Λυσάνδρῳ φιλοφρονούμενος , ἂν νικήσῃ πάλιν , Λυσάνδρου κηρύξειν ἑαυτόν , ἦ δοῦλον 0 ;
εἶπεν .
ἀλλ ἡ μὲν φιλοτιμία τοῦ Λυσάνδρου τοῖς πρώτοις καὶ ἰσοτίμοις ἦν ἐπαχθὴς μόνον .
ὑπεροψίας δὲ πολλῆς ἅμα τῇ φιλοτιμίᾳ διὰ τοὺς θεραπεύοντας ἐγγενομένης τῷ ἤθει καὶ βαρύτητος , οὔ τε τιμῆς οὔ τε τιμωρίας μέτρον ἦν παρ αὐτῷ δημοτικόν , ἀλλὰ φιλίας μὲν ἆθλα καὶ ξενίας ἀνυπεύθυνοι δυναστεῖαι πόλεων καὶ τυραννίδες ἀνεξέταστοι , θυμοῦ δὲ μία πλήρωσις ἀπολέσθαι τὸν ἀπεχθόμενον 0 1 2 ·
οὐ δὲ γὰρ φυγεῖν ἐξῆν .
ἀλλὰ καὶ Μιλησίων ὕστερον τοὺς τοῦ δήμου προϊσταμένους δεδιὼς μὴ φύγωσι , καὶ προαγαγεῖν τοὺς κεκρυμμένους βουλόμενος , ὤμοσε μὴ ἀδικήσειν ·
πιστεύσαντας δὲ καὶ προελθόντας ἀποσφάξαι τοῖς ὀλιγαρχικοῖς παρέδωκεν , οὐκ ἐλάττονας ὀκτακοσίων συναμφοτέρους ὄντας .
ἦν δὲ καὶ τῶν ἄλλων ἐν ταῖς πόλεσι δημοτικῶν φόνος οὐκ ἀριθμητός , ἅτε δὴ μὴ κατ ἰδίας μόνον αἰτίας αὐτοῦ κτείνοντος , ἀλλὰ πολλαῖς μὲν ἔχθραις , πολλαῖς δὲ πλεονεξίαις τῶν ἑκασταχόθι φίλων χαριζομένου τὰ τοιαῦτα καὶ συνεργοῦντος .
ὅθεν εὐδοκίμησεν Ἐτεοκλῆς ὁ Λακεδαιμόνιος εἰπὼν ὡς οὐκ ἂν ἡ Ἑλλὰς δύο Λυσάνδρους ἤνεγκε .
τὸ δὲ αὐτὸ τοῦτο καὶ περὶ Ἀλκιβιάδου φησὶ Θεόφραστος εἰπεῖν Ἀρχέστρατον .
ἀλλ ἐκεῖ μὲν ὕβρις ἦν καὶ τρυφὴ σὺν αὐθαδείᾳ τὸ μάλιστα δυσχεραινόμενον ·
τὴν δὲ Λυσάνδρου δύναμιν ἡ τοῦ τρόπου χαλεπότης φοβερὰν ἐποίει καὶ βαρεῖαν .
οἱ δὲ Λακεδαιμόνιοι τοῖς μὲν ἄλλοις οὐ πάνυ προσεῖχον ἐγκαλοῦσιν ·
ἐπεὶ δὲ Φαρνάβαζος ἀδικούμενος ὑπ αὐτοῦ τὴν χώραν ἄγοντος καὶ φέροντος ἀπέστειλεν εἰς τὴν Σπάρτην κατηγόρους , ἀγανακτήσαντες οἱ ἔφοροι τῶν μὲν φίλων αὐτοῦ καὶ συστρατήγων ἕνα Θώρακα λαβόντες ἀργύριον ἰδίᾳ κεκτημένον ἀπέκτειναν , ἐκείνῳ δὲ σκυτάλην ἔπεμψαν ἥκειν κελεύοντες .
ἔστι δὲ ἡ σκυτάλη τοιοῦτον .
ἐπὰν ἐκπέμπωσι ναύαρχον ἢ στρατηγὸν οἱ ἔφοροι , ξύλα δύο στρογγύλα μῆκος καὶ πάχος ἀκριβῶς ἀπισώσαντες , ὥστε ταῖς τομαῖς ἐφαρμόζειν πρὸς ἄλληλα , τὸ μὲν αὐτοὶ φυλάττουσι , θάτερον δὲ τῷ πεμπομένῳ διδόασι .
ταῦτα δὲ τὰ ξύλα σκυτάλας καλοῦσιν .
ὅταν οὖν ἀπόρρητόν τι καὶ μέγα φράσαι βουληθῶσι , βιβλίον ὥσπερ ἱμάντα μακρὸν καὶ στενὸν ποιοῦντες περιελίττουσι τὴν παρ αὐτοῖς σκυτάλην , οὐδὲν διάλειμμα ποιοῦντες , ἀλλὰ πανταχόθεν κύκλῳ τὴν ἐπιφάνειαν αὐτῆς τῷ βιβλίῳ καταλαμβάνοντες .
τοῦτο δὲ ποιήσαντες ἃ βούλονται καταγράφουσιν εἰς τὸ βιβλίον , ὥσπερ ἐστὶ τῇ σκυτάλῃ περικείμενον ·
ὅταν δὲ γράψωσιν , ἀφελόντες τὸ βιβλίον ἄνευ τοῦ ξύλου πρὸς τὸν στρατηγὸν ἀποστέλλουσι .
δεξάμενος δὲ ἐκεῖνος ἄλλως μὲν οὐδὲν ἀναλέξασθαι δύναται τῶν γραμμάτων συναφὴν οὐκ ἐχόντων , ἀλλὰ διεσπασμένων , τὴν δὲ παρ αὑτῷ σκυτάλην λαβὼν τὸ τμῆμα τοῦ βιβλίου περὶ αὐτὴν περιέτεινεν , ὥστε , τῆς ἕλικος εἰς τάξιν ὁμοίως ἀποκαθισταμένης , ἐπιβάλλοντα τοῖς πρώτοις τὰ δεύτερα , κύκλῳ τὴν ὄψιν ἐπάγειν τὸ συνεχὲς ἀνευρίσκουσαν .
καλεῖται δὲ ὁμωνύμως τῷ ξύλῳ σκυτάλη τὸ βιβλίον , ὡς τῷ μετροῦντι τὸ μετρούμενον 0 .
ὁ δὲ Λύσανδρος , ἐλθούσης τῆς σκυτάλης πρὸς αὐτὸν εἰς τὸν Ἑλλήσποντον , διεταράχθη , καὶ μάλιστα τὰς τοῦ Φαρναβάζου δεδιὼς κατηγορίας , ἐσπούδασεν εἰς λόγους αὐτῷ συνελθεῖν , ὡς λύσων τὴν διαφοράν .
καὶ συνελθὼν ἐδεῖτο γράψαι περὶ αὐτοῦ πρὸς τοὺς ἄρχοντας ἑτέραν ἐπιστολὴν ὡς οὐδὲν ἠδικημένον οὐ δ ἐγκαλοῦντα .
πρὸς Κρῆτα δὲ ἄρα , τὸ τοῦ λόγου , κρητίζων ἠγνόει τὸν Φαρνάβαζον .
ὑποσχόμενος γὰρ ἅπαντα ποιήσειν , φανερῶς μὲν ἔγραψεν οἵαν ὁ Λύσανδρος ἠξίωσεν ἐπιστολήν , κρύφα δὲ εἶχεν ἑτέραν αὐτόθι γεγραμμένην .
ἐν δὲ τῷ τὰς σφραγῖδας ἐπιβάλλειν ἐναλλάξας τὰ βιβλία μηδὲν διαφέροντα τῇ ὄψει , δίδωσιν ἐκείνην αὐτῷ τὴν κρύφα γεγραμμένην .
ἀφικόμενος οὖν ὁ Λύσανδρος εἰς Λακεδαίμονα καὶ πορευθείς , ὥσπερ ἔθος ἐστίν , εἰς τὸ ἀρχεῖον , ἀπέδωκε τοῖς ἐφόροις τὰ γράμματα τοῦ Φαρναβάζου , πεπεισμένος ἀνῃρῆσθαι τὸ μέγιστον αὐτοῦ τῶν ἐγκλημάτων ·
ἠγαπᾶτο γὰρ ὁ Φαρνάβαζος ὑπὸ τῶν Λακεδαιμονίων , προθυμότατος ἐν τῷ πολέμῳ τῶν βασιλέως στρατηγῶν γεγενημένος .
ἐπεὶ δὲ ἀναγνόντες οἱ ἔφοροι τὴν ἐπιστολὴν ἔδειξαν αὐτῷ , καὶ συνῆκεν ὡς οὐκ ἆρ Ὀδυσσεύς ἐστιν αἱμύλος μόνος , τότε μὲν ἰσχυρῶς τεθορυβημένος ἀπῆλθεν ·
ἡμέραις δὲ ὀλίγαις ὕστερον ἐντυχὼν τοῖς ἄρχουσιν ἔφη δεῖν αὐτὸν εἰς Ἄμμωνος ἀναβῆναι καὶ τῷ θεῷ θῦσαι θυσίας ἃς εὔξατο πρὸ τῶν ἀγώνων .
ἔνιοι μὲν οὖν ἀληθῶς φασιν αὐτῷ πολιορκοῦντι τὴν τῶν Ἀφυταίων πόλιν ἐν Θρᾴκῃ κατὰ τοὺς ὕπνους παραστῆναι τὸν Ἄμμωνα ·
διὸ καὶ τὴν πολιορκίαν ἀφείς , ὡς τοῦ θεοῦ προστάξαντος , ἐκέλευσε τοὺς Ἀφυταίους Ἄμμωνι θύειν καὶ τὸν θεὸν ἐσπούδασεν εἰς τὴν Λιβύην πορευθεὶς ἐξιλάσασθαι .
τοῖς δὲ πλείστοις ἐδόκει πρόσχημα ποιεῖσθαι τὸν θεόν , ἄλλως δὲ τοὺς ἐφόρους δεδοικὼς καὶ τὸν οἴκοι ζυγὸν οὐ φέρων οὐ δ ὑπομένων ἄρχεσθαι πλάνης ὀρέγεσθαι καὶ περιφοιτήσεως τινός , ὥσπερ ἵππος ἐκ νομῆς ἀφέτου καὶ λειμῶνος αὖθις ἥκων ἐπὶ φάτνην καὶ πρὸς τὸ σύνηθες ἔργον αὖθις ἀγόμενος 0 .
ἣν μὲν γὰρ Ἔφορος τῆς ἀποδημίας ταύτης αἰτίαν ἀναγράφει , μετὰ μικρὸν ἀφηγήσομαι .
μόλις δὲ καὶ χαλεπῶς ἀφεθῆναι διαπραξάμενος ὑπὸ τῶν ἐφόρων ἐξέπλευσεν .
οἱ δὲ βασιλεῖς ἀποδημήσαντος αὐτοῦ συμφρονήσαντες ὅτι ταῖς ἑταιρείαις τὰς πόλεις κατέχων διὰ παντὸς ἄρχει καὶ κύριός ἐστι τῆς Ἑλλάδος , ἔπρασσον ὅπως ἀποδώσουσι τοῖς δημόταις τὰ πράγματα τοὺς ἐκείνου φίλους ἐκβαλόντες .
οὐ μὴν ἀλλὰ πάλιν πρὸς ταῦτα κινήματος γενομένου , καὶ πρώτων τῶν ἀπὸ Φυλῆς Ἀθηναίων ἐπιθεμένων τοῖς τριάκοντα καὶ κρατούντων , ἐπανελθὼν διὰ ταχέων ὁ Λύσανδρος ἔπεισε τοὺς Λακεδαιμονίους ταῖς ὀλιγαρχίαις βοηθεῖν καὶ τοὺς δήμους κολάζειν .
καὶ πρώτοις τοῖς τριάκοντα πέμπουσιν ἑκατὸν τάλαντα πρὸς τὸν πόλεμον καὶ στρατηγὸν αὐτὸν Λύσανδρον 0 .
οἱ δὲ βασιλεῖς φθονοῦντες καὶ δεδιότες μὴ πάλιν ἕλῃ τὰς Ἀθήνας , ἔγνωσαν ἐξιέναι τὸν ἕτερον αὐτῶν .
ἐξῆλθε δὲ ὁ Παυσανίας , λόγῳ μὲν ὑπὲρ τῶν τυράννων ἐπὶ τὸν δῆμον , ἔργῳ δὲ καταλύσων τὸν πόλεμον , ὡς μὴ πάλιν ὁ Λύσανδρος διὰ τῶν φίλων κύριος γένοιτο τῶν Ἀθηνῶν .
τοῦτο μὲν οὖν διεπράξατο ῥᾳδίως ·
καὶ τοὺς Ἀθηναίους διαλλάξας καὶ καταπαύσας τὴν στάσιν ἀφείλετο τοῦ Λυσάνδρου τὴν φιλοτιμίαν .
ὀλίγῳ δὲ ὕστερον ἀποστάντων πάλιν τῶν Ἀθηναίων αὐτὸς μὲν αἰτίαν ἔλαβεν , ὡς ἐγκεχαλινωμένον τῇ ὀλιγαρχίᾳ τὸν δῆμον ἀνεὶς αὖθις ἐξυβρίσαι καὶ θρασύνασθαι , τῷ δὲ Λυσάνδρῳ προσεθήκατο δόξαν ἀνδρὸς οὐ πρὸς ἑτέρων χάριν οὐ δὲ θεατρικῶς , ἀλλὰ πρὸς τὸ τῇ Σπάρτῃ συμφέρον αὐθεκάστως στρατηγοῦντος .
ἦν δὲ καὶ τῷ λόγῳ θρασὺς καὶ καταπληκτικὸς πρὸς τοὺς ἀντιτείνοντας .
ἀργείοις μὲν γὰρ ἀμφιλογουμένοις περὶ γῆς ὅρων καὶ δικαιότερα τῶν Λακεδαιμονίων οἰομένοις λέγειν δείξας τὴν μάχαιραν , ὁ ταύτης , ἔφη , κρατῶν βέλτιστα περὶ γῆς ὅρων διαλέγεται .
μεγαρέως δὲ ἀνδρὸς ἔν τινι συλλόγῳ παρρησίᾳ χρησαμένου πρὸς αὐτόν , οἱ λόγοι σου , εἶπεν , ὦ ξένε , πόλεως δέονται .
τοὺς δὲ Βοιωτοὺς ἐπαμφοτερίζοντας ἠρώτα πότερον ὀρθοῖς τοῖς δόρασιν ἢ κεκλιμένοις διαπορεύηται τὴν χώραν αὐτῶν .
ἐπεὶ δὲ τῶν Κορινθίων ἀφεστώτων παρερχόμενος πρὸς τὰ τείχη τοὺς Λακεδαιμονίους ἑώρα προσβάλλειν ὀκνοῦντας , καὶ λαγώς τις ὤφθη διαπηδῶν τὴν τάφρον , οὐκ αἰσχύνεσθε , ἔφη , τοιούτους φοβούμενοι πολεμίους , ὧν οἱ λαγωοὶ δι ἀργίαν τοῖς τείχεσιν ἐγκαθεύδουσιν ;
ἐπεὶ δὲ Ἆγις ὁ βασιλεὺς ἐτελεύτησεν ἀδελφὸν μὲν Ἀγησίλαον καταλιπών , υἱὸν δὲ νομιζόμενον Λεωτυχίδαν , ἐραστὴς τοῦ Ἀγησιλάου γεγονὼς ὁ Λύσανδρος ἔπεισεν αὐτὸν ἀντιλαμβάνεσθαι τῆς βασιλείας ὡς Ἡρακλείδην ὄντα γνήσιον .
ὁ γὰρ Λεωτυχίδας διαβολὴν εἶχεν ἐξ Ἀλκιβιάδου γεγονέναι , συνόντος κρύφα τῇ Ἄγιδος γυναικὶ Τιμαίᾳ καθ ὃν χρόνον φεύγων ἐν Σπάρτῃ διέτριβεν .
ὁ δὲ Ἆγις , ὥς φασι , χρόνου λογισμῷ τὸ πρᾶγμα συνελών , ὡς οὐ κυήσειεν ἐξ αὐτοῦ , παρημέλει μέλει τοῦ Λεωτυχίδου καὶ φανερὸς ἦν ἀναινόμενος αὐτὸν παρά γε τὸν λοιπὸν χρόνον .
ἐπεὶ δὲ νοσῶν εἰς Ἡραίαν ἐκομίσθη καὶ τελευτᾶν ἔμελλε , τὰ μὲν ὑπ αὐτοῦ τοῦ νεανίσκου , τὰ δὲ ὑπὸ τῶν φίλων ἐκλιπαρηθεὶς ἐναντίον πολλῶν ἀπέφηνεν υἱὸν αὑτοῦ τὸν Λεωτυχίδαν , καὶ δεηθεὶς τῶν παρόντων ἐπιμαρτυρῆσαι ταῦτα πρὸς τοὺς Λακεδαιμονίους ἀπέθανεν .
οὗτοι μὲν οὖν ἐμαρτύρουν ταῦτα τῷ Λεωτυχίδᾳ ·
τὸν δ Ἀγησίλαον λαμπρὸν ὄντα τ ἆλλα καὶ συναγωνιστῇ τῷ Λυσάνδρῳ χρώμενον ἔβλαπτε Διοπείθης , ἀνὴρ εὐδόκιμος ἐπὶ χρησμολογίᾳ , τοιόνδε μάντευμα προφέρων εἰς τὴν χωλότητα τοῦ Ἀγησιλάου ·
φράζεο δή , Σπάρτη , καίπερ μεγάλαυχος ἐοῦσα , μὴ σέθεν ἀρτίποδος βλάστῃ χωλὴ βασιλεία .
δηρὸν γὰρ μόχθοι σε κατασχήσουσιν ἄελπτοι φθισιβρότου τ ἐπὶ κῦμα κυλινδόμενον πολέμοιο .
πολλῶν οὖν ὑποκατακλινομένων πρὸς τὸ λόγιον καὶ τρεπομένων πρὸς τὸν Λεωτυχίδαν , ὁ Λύσανδρος οὐκ ὀρθῶς ἔφη τὸν Διοπείθη τὴν μαντείαν ὑπολαμβάνειν ·
οὐ γὰρ ἂν προσπταίσας τις ἄρχῃ Λακεδαιμονίων , δυσχεραίνειν τὸν θεόν , ἀλλὰ χωλὴν εἶναι τὴν βασιλείαν εἰ νόθοι καὶ κακῶς γεγονότες βασιλεύσουσι σὺν Ἡρακλείδαις 0 .
τοιαῦτα λέγων καὶ δυνάμενος πλεῖστον ἔπεισε , καὶ γίνεται βασιλεὺς Ἀγησίλαος .
εὐθὺς οὖν αὐτὸν ἐξώρμα καὶ πρ οὔτρεπεν ὁ Λύσανδρος εἰς τὴν Ἀσίαν στρατεύειν , ὑποτιθεὶς ἐλπίδας ὡς καταλύσοντι Πέρσας καὶ μεγίστῳ γενησομένῳ , πρός τε τοὺς ἐν Ἀσίᾳ φίλους ἔγραψεν αἰτεῖσθαι κελεύων παρὰ Λακεδαιμονίων στρατηγὸν Ἀγησίλαον ἐπὶ τὸν πρὸς τοὺς βαρβάρους πόλεμον .
οἱ δὲ ἐπείθοντο καὶ πρέσβεις ἔπεμπον εἰς Λακεδαίμονα δεομένους ·
ὃ δοκεῖ τῆς βασιλείας οὐκ ἔλαττον Ἀγησιλάῳ καλὸν ὑπάρξαι διὰ Λύσανδρον 0 .
ἀλλ αἱ φιλότιμοι φύσεις ἄλλως μὲν οὐ κακαὶ πρὸς τὰς ἡγεμονίας εἰσί , τὸ δὲ φθονεῖν τοῖς ὁμοίοις διὰ δόξαν οὐ μικρὸν ἐμπόδιον τῶν καλῶν πράξεων ἔχουσι ·
ποιοῦνται γὰρ ἀνταγωνιστὰς τῆς ἀρετῆς οἷς πάρεστι χρῆσθαι συνεργοῖς .
ἀγησίλαος μὲν οὖν ἐπηγάγετο Λύσανδρον ἐν τοῖς τριάκοντα συμβούλοις ὡς μάλιστα καὶ πρώτῳ τῶν φίλων χρησόμενος ·
ἐπεὶ δὲ εἰς τὴν Ἀσίαν παραγενομένων πρὸς ἐκεῖνον μὲν οὐκ ἔχοντες οἱ ἄνθρωποι συνήθως βραχέα καὶ σπανίως διελέγοντο , τὸν δὲ Λύσανδρον ἐκ πολλῆς τῆς πρόσθεν ὁμιλίας οἵ τε φίλοι θεραπεύοντες οἵ τε ὕποπτοι δεδοικότες ἐφοίτων ἐπὶ θύρας καὶ παρηκολούθουν , οἷον ἐν τραγῳδίαις ἐπιεικῶς συμβαίνει περὶ τοὺς ὑποκριτάς , τὸν μὲν ἀγγέλου τινὸς ἢ θεράποντος ἐπικείμενον πρόσωπον εὐδοκιμεῖν καὶ πρωταγωνιστεῖν , τὸν δὲ διάδημα καὶ σκῆπτρον φοροῦντα μη δὲ ἀκούεσθαι φθεγγόμενον , οὕτω περὶ τὸν σύμβουλον ἦν τὸ πᾶν ἀξίωμα τῆς ἀρχῆς , τῷ δὲ βασιλεῖ τ οὔνομα τῆς δυνάμεως ἔρημον ἀπελείπετο .
γενέσθαι μὲν οὖν ἴσως ἔδει τινὰ τῆς ἐκμελοῦς ταύτης φιλοτιμίας ἐπαφὴν καὶ συσταλῆναι τὸν Λύσανδρον ἄχρι τῶν δευτερείων ·
τὸ δὲ παντελῶς ἀπορρῖψαι καὶ προπηλακίσαι διὰ δόξαν εὐεργέτην ἄνδρα καὶ φίλον οὐκ ἦν ἄξιον Ἀγησιλάῳ προσεῖναι .
πρῶτον μὲν οὖν οὐ παρεῖχεν αὐτῷ πράξεων ἀφορμάς , οὐ δὲ ἔταττεν ἐφ ἡγεμονίας ·
ἔπειτα ὑπὲρ ὧν αἴσθοιτό τι πράττοντα καὶ σπουδάζοντα τὸν Λύσανδρον , ἀεὶ τούτους πάντων ἀπράκτους καὶ τῶν ἐπιτυχόντων ἔλαττον ἔχοντας ἀπέπεμπε , παραλύων ἡσυχῆ καὶ διαψύχων τὴν ἐκείνου δύναμιν .
ἐπεὶ δὲ τῶν πάντων διαμαρτάνων ὁ Λύσανδρος ἔγνω τοῖς φίλοις τὴν παρ αὑτοῦ σπουδὴν ἐναντίωμα γινομένην , αὐτός τε τὸ βοηθεῖν ἐξέλιπε κ ἀκείνων ἐδεῖτο μὴ προσιέναι μη δὲ θεραπεύειν αὐτόν , ἀλλὰ τῷ βασιλεῖ διαλέγεσθαι καὶ τοῖς δυναμένοις ὠφελεῖν τοὺς τιμῶντας αὐτοὺς μᾶλλον ἐν τῷ παρόντι .
ταῦτα ἀκούοντες οἱ πολλοὶ τοῦ μὲν ἐνοχλεῖν αὐτὸν περὶ πραγμάτων ἀπείχοντο , τὰς δὲ θεραπείας οὐ κατέλιπον , ἀλλὰ προσφοιτῶντες ἐν τοῖς περιπάτοις καὶ γυμνασίοις ἔτι μᾶλλον ἢ πρότερον ἠνίων τὸν Ἀγησίλαον ὑπὸ φθόνου τῆς τιμῆς , ὥστε τοῖς πολλοῖς Σπαρτιάταις ἡγεμονίας πραγμάτων καὶ διοικήσεις πόλεων ἀποδιδοὺς τὸν Λύσανδρον ἀπέδειξε κρεοδαίτην 0 .
εἶτα οἷον ἐφυβρίζων πρὸς τοὺς Ἴωνας , ἀπιόντες , ἔφη , νῦν τὸν ἐμὸν κρεοδαίτην θεραπευέτωσαν .
ἔδοξεν οὖν τῷ Λυσάνδρῳ διὰ λόγων πρὸς αὐτὸν ἐλθεῖν ·
καὶ γίνεται βραχὺς καὶ Λακωνικὸς αὐτῶν διάλογος .
ἦ καλῶς ᾔδεις , ὦ Ἀγησίλαε , φίλους ἐλαττοῦν .
καὶ ὅς 0 ·
ἄν γε ἐμοῦ βούλωνται μείζονες εἶναι ·
τοὺς δὲ αὔξοντας τὴν ἐμὴν δύναμιν καὶ μετέχειν αὐτῆς δίκαιον 0 .
ἀλλ ἴσως μέν , ὦ Ἀγησίλαε , σοὶ λέλεκται κάλλιον ἢ ἐμοὶ πέπρακται ·
δέομαι δέ σου καὶ διὰ τοὺς ἐκτὸς ἀνθρώπους , οἳ πρὸς ἡμᾶς ἀποβλέπουσιν , ἐνταῦθά με τῆς σεαυτοῦ στρατηγίας τάξον , ὅπου τεταγμένον ἥκιστα μὲν ἐπαχθῆ , μᾶλλον δὲ χρήσιμον ἔσεσθαι σεαυτῷ νομίζεις .
ἐκ τούτου πρεσβευτὴς εἰς Ἑλλήσποντον ἐπέμπετο ·
καὶ τὸν μὲν Ἀγησίλαον δι ὀργῆς εἶχεν , οὐκ ἠμέλει δὲ τοῦ τὰ δέοντα πράττειν , Σπιθριδάτην δὲ τὸν Πέρσην προσκεκρουκότα Φαρναβάζῳ , γενναῖον ἄνδρα καὶ στρατιὰν ἔχοντα περὶ αὑτόν , ἀποστήσας ἤγαγε πρὸς τὸν Ἀγησίλαον .
ἄλλο δὲ οὐδὲν ἐχρήσατο αὐτῷ πρὸς τὸν πόλεμον , ἀλλὰ τοῦ χρόνου διελθόντος ἀπέπλευσεν εἰς τὴν Σπάρτην ἀτίμως , ὀργιζόμενος μὲν τῷ Ἀγησιλάῳ , μισῶν δὲ καὶ τὴν ὅλην πολιτείαν ἔτι μᾶλλον ἢ πρότερον , καὶ τὰ πάλαι δοκοῦντα συγκεῖσθαι καὶ μεμηχανῆσθαι πρὸς μεταβολὴν καὶ νεωτερισμὸν ἐγνωκὼς ἐγχειρεῖν τότε καὶ μὴ διαμέλλειν 0 .
τῶν ἀναμιχθέντων Δωριεῦσιν Ἡρακλειδῶν καὶ κατελθόντων εἰς Πελοπόννησον πολὺ μὲν ἐν Σπάρτῃ καὶ λαμπρὸν ἤνθησε γένος , οὐ παντὶ δὲ αὐτῶν τῆς βασιλικῆς μετῆν διαδοχῆς , ἀλλ ἐβασίλευον ἐκ δυεῖν οἴκων μόνον Εὐρυπωντίδαι καὶ Ἀγιάδαι προσαγορευόμενοι , τοῖς δὲ ἄλλοις οὐδὲν ἑτέρου πλέον ἔχειν ἐν τῇ πολιτείᾳ διὰ τὴν εὐγένειαν ὑπῆρχεν , αἱ δὲ ἀπ ἀρετῆς τιμαὶ πᾶσι πρ οὔκειντο τοῖς δυναμένοις .